120 000 betoog teen Frankryk-gesondheidspermitte | Maroela Media
Foto verskaf deur Monica Sarah Rossouw, 'n Maroela-leser wat in Parys woon
Volgens amptelike syfers het meer as 120 000 mense Saterdag in Frankryk deelgeneem aan betogings teen koronavirus-gesondheidspermitte wat, volgens hulle, diskrimineer teen diegene wat nie ingeënt wil word nie.
Die gesondheidspermit, of 'n onlangse negatiewe Covid-19-toets, word vereis om kafees, restaurante en talle ander openbare plekke te besoek.
Die ministerie van binnelandse sake het gesê 121 000 het in Frankryk betoog – waarvan sowat 19 000 in die hoofstad Parys. Die polisie het 85 mense in hegtenis geneem het ná botsings. Drie polisiebeamptes het geringe beserings opgedoen tydens die betogings.
Dit is die negende agtereenvolgende naweek van betogings, alhoewel die getalle dié keer laer was as vorige optogte, volgens die amptelike tellings. Beamptes het gesê sowat 140 000 het verlede naweek in Frankryk betoog en vroeg in Augustus het sowat 237 000 mense betoog.
Saterdag se betogings volg 'n dag ná die voormalige minister van gesondheid in Frankryk, Agnes Buzyn, aangekla is oor haar hantering van die Covid-19-pandemie. Ondersoekbeamptes by 'n spesiale hof in Parys het bepaal dat daar nie enige gronde is om haar te vervolg nie. Buzyn, 'n voormalige dokter, is aangekla dat sy "die lewens van ander in gevaar stel".
Foto: Monica Sarah Rossouw
Frankryk inentings koronavirus
Zimbabwe begin skuld terugbetaal
Stem 100% saam met hierdie betogers.
Paswette in Apartheid Suid Afrika was as 'n misdaad teen die mensdom gesien. Wat het verander? Interessant dat die Covid entstowwe onder Art 21 bekragtig word. Eksperimentele entstof in 'n ramptoestand. Langtermyn gevolge gaan later kop uitsteek.
Hulle kan maar aanhou protesteer dis hier om te bly. En reg so. Dit gaan oor publieke gesondheid NIE oor elkeen wat wil maak soos hul wil nie. En dis binnekort in SA ook.
Jy moet ingeteken wees om te stem6-26Jy moet ingeteken wees om te stem
Die Franse volkslied is tydloos, soos vry vertaal . '..the bloody banner of tyranny confronts us by being raised…. to arms citizens, march on!'
Baie entstowwe is lankal goedgekeur. Dit behoort geen verskoning meer te wees nie en waar daar nog eksperimente plaasvind word mense daarvoor betaal. Wereldwyd is daar al 6.7 biljoen ingeent en hoeveel is dood? My en jou ma het nie so tekere gegaan toe hulle ons wou red van polio en masels nie. Hierdie is net nog 'n bewys dat sosiale media propvol onkundiges is en dat stupid mense jou dood kan veroorsaak.